Jan 03,2017
ఎస్‌బీహెచ్‌ సీజీఎంగా మణి పల్వేసన్‌
నవతెలంగాణ, వాణిజ్య విభాగం: హైదరాబాద్‌ కేంద్రంగా పని చేస్తున్న 'స్టేట్‌ బ్యాంక్‌ ఆఫ్‌ హైదరాబాద్‌' (ఎస్‌బీహెచ్‌) చీఫ్‌ జనరల్‌ మేనేజర్‌ (ఓఎస్‌డీ)గా మణి పల్వేసన్‌ సోమవారం బాధ్యతలు స్వీకరించారు. బ్యాంకు కేంద్ర కార్యాలయంలో ఏర్పాటు చేసిన ఒక కార్యక్రమంలో డిసెంబరు నెలాఖరున ఎండీగా పదవీ విరమణ పొందిన శాంతనూ ముఖర్జీ నుంచి ఆయన భాధ్యతలు స్వీకరించారు. మణి పల్వేసన్‌ 1982లో భారతీయ స్టేట్‌ బ్యాంక్‌ (ఎస్‌బీఐ) నందు ప్రొబెషనర్‌ ఆఫీసర్‌గా తన ఉద్యోగ జీవితాన్ని ప్రారంభించారు. అనంతరం ఆయన బ్యాంకులోని వివిధ హోదాల్లో విశేషమైన సేవలందించారు. ఎస్‌బీహెచ్‌ సీజీఎం (ఓఎస్‌డీ)గా బాధ్యతలు చేపట్టేందుకు ముందు ఆయన ఎస్‌బీఐ హాంకాంగ్‌ శాఖ ముఖ్య కార్యనిర్వహణాధికారిగా (సీఈవో) సేవలందించారు. ఎస్‌బీఐ క్యాప్‌ సెక్యూరిటీస్‌ కార్పొరేట్‌ కార్యాలయంలో ఎండీగానూ.. బ్యాంకు డీఎండీ (సీవోవో) కార్యాలయంలో చీఫ్‌ జనరల్‌ మేనేజర్‌ (ఓఎస్‌డీ) గా కూడా ఆయన బాధ్యతలు నిర్వహించిన అనుభవం ఆయన సొంతం.
మీ స్నేహితులకు రికమెండ్ చెయ్యండి